Държавен вестник, бр. 49, 2012 г., стр. 98

СТР.  98	
Д Ъ Р Ж А В Е Н  В Е С Т Н И К 	
БРОЙ  49
(6) Екземпляр от утвърдената длъжностна 
характеристика се връчва на служителя, заемащ 
длъжността, и се подписва от него.
Чл. 8. (1) Изменение на длъжностните харак­
теристики може да се извършва по инициатива 
на звеното по човешки ресурси или на преките 
ръководители при:
1. настъпили промени в характера и органи­
зацията на работата;
2. изменения във функциите на звеното, 
регламентирани с устройствения правилник на 
администрацията;
3. въвеждане на нови стандарти, модели и/
или технологии за осъществяване на определени 
административни дейности или работни процеси;
4. предписания от контролни органи.
(2) В едномесечен срок от настъпилите про­
мени по ал. 1 се разработва и утвърждава проект 
на изменената длъжностна характеристика.
(3) Екземпляр от утвърдената длъжностна 
характеристика се връчва на служителя, заемащ 
длъжността, и се подписва от него.
Раздел IV
Съхраняване на длъжностните характеристики
Чл. 9. (1) Оригиналите на длъжностните 
характеристики се съхраняват в звената по чо­
вешки ресурси.
(2) Екземпляр от връчената длъжностна ха­
рактеристика се съхранява в служебното досие 
на държавния служител.
(3) Екземпляр от длъжностната характерис­
тика се предоставя на кандидатите за заемане 
на длъжности по служебно правоотношение и 
на служителите в администрацията, назначени 
на съответните длъжности.
Заключителни разпоредби
§ 1. Длъжностните характеристики се разработ­
ват в съответствие с изискванията на наредбата 
в едномесечен срок от влизането є в сила.
§ 2. Процедурите по разработване, утвържда­
ване, изменение и съхраняване на длъжност­
ните характеристики може да се ползват и за 
длъжности, определени за заемане по трудови 
правоотношения в държавната администрация.
§ 3. Наредбата се приема на основание чл. 2, 
ал. 4 от Закона за държавния служител.
§ 4. Наредбата влиза в сила от 1 юли 2012 г. 
Приложение № 1
към чл. 3, ал. 1 
ПРАВИЛА
за разработване на длъжностни характеристики
Тези правила се използват от преките ръково­
дители с цел разработване или изменение на длъж­
ностната характеристика за съответната длъжност.
I. Методи за разработване и изменение на длъж­
ностна характеристика
Длъжностни характеристики за всяка длъжност 
в администрацията се разработват въз основа на:
• Анализ на функциите на звеното, определени 
с устройствения правилник на администрацията, в 
което се намира съответната длъжност
Отчитат се както общите, така и специфичните 
дейности, отговорности и задължения на съответ­
ното структурно звено, връзката с останалите звена 
(дирекции, отдели, сектори) в администрацията и 
задачите с постоянен характер, произтичащи от 
характера на работата или възлагани от органа по 
назначаване.
Анализът осигурява правилно и ефективно 
разпределение/преразпределение на задълженията 
и отговорностите между отделните длъжности за 
изпълнение на целите на структурното звено и на 
администрацията като цяло. При разработване на 
длъжностната характеристика се отчита нивото 
на всяка длъжност, като изисквания, сложност на 
изпълняваните функции и отговорности. Информа­
ция за анализа на длъжностите може да се събере 
от изпълнителите на съответните длъжности, от 
звената по управление на човешките ресурси, от 
съществуващи или нови стандарти за изпълнение на 
съответните функции и задачи на звеното, отчетни 
документи и др.
• Нормативна регламентация за общите, мини­
малните и специфичните изисквания за заемане на 
съответната длъжност
• Консултации със звеното по човешки ресурси
При разработване и изменение на длъжностните 
характеристики ръководителите могат да наберат 
информация, както и да проведат интервю със слу­
жителите, заемащи съответните или сходни длъж­
ности, съгласно примерен образец – приложение 
№ 3 и приложение № 4.
• Интервю със служители, заемащи сходни 
длъжности в администрацията (за новосъздадени и 
незаети длъжности)
Прилага се като допълнителен метод с цел изяс­
няване на конкретните задължения, изисквания и 
отговорности за новосъздадените длъжности. Про­
вежда се съгласно приложение № 4.
• Въпросник и интервю със служители, заемащи 
съответните длъжности (при изменение на длъж­
ностната характеристика)
Използва се за набиране на допълнителна ин­
формация, свързана с изменения във функциите на 
звеното, с преразпределение на задълженията между 
служителите, при въвеждане на нови стандарти, 
модели и/или технологии за осъществяване на оп­
ределени административни дейности или работни 
процеси, промяна в характера и организацията на 
работа или препоръки на контролни органи. За целта 
всеки служител, заемащ вече съответната длъж­
ност, чиито функции се изменят, може да попълни 
въпросник съгласно приложение № 3. Интервюто 
се провежда от прекия ръководител въз основа на 
данните по попълнения въпросник за разработване 
на длъжностни характеристики, като се използва 
приложение № 4.
II. Съдържание на длъжностната характеристика
1. Обща информация – посочват се наимено­
ванието на администрацията, дирекцията, отдела, 
сектора, в който се намира съответната длъжност; 
длъжностното ниво и наименованието на длъжност­
ното ниво съгласно Класификатора на длъжностите